Diari Oficial de la Generalitat Valenciana


Sumari del DOGV 3193, del 27-02-1998 (1998/1315)

ORDRE de 19 de gener de 1998, de la Conselleria de Medi Ambient, per la qual es fixen els períodes hàbils i les normes generals relacionades amb la pesca a les aigües continentals de la Comunitat Valenciana durant la temporada 1998/99.
-------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1998/01/19/(1)/dof/vci/html**

### Dades del document

Número de DOGV
:   3193

Data del DOGV
:   27-02-1998

Secció del DOGV
:   I. DISPOSICIONS GENERALS

Número del document
:   1998/1315


Data del document
:   19-01-1998

Organisme emissor
:   Conselleria de Medi Ambient

Tipus de document
:   Ordre

ORDRE de 19 de gener de 1998, de la Conselleria de Medi Ambient, per la qual es fixen els períodes hàbils i les normes generals relacionades amb la pesca a les aigües continentals de la Comunitat Valenciana durant la temporada 1998/99. [1998/C1315]
  
D'acord amb el que disposa la Llei de Pesca Fluvial, de 20 de febrer de 1942, i el Reglament que la desenvolupa, de 6 d'abril de 1943, i el que indica l'article 33, apartat 2, de la Llei 4/1989, de 27 de març, de Conservació dels Espais Naturals i de la Flora i la Fauna Silvestres, es fixen els períodes hàbils de pesca i les normes generals aplicables en la pesca a les aigües continentals de la Comunitat Valenciana.
  
Per aquests motius, a proposta de la Direcció General per al Desenvolupament Sostenible, fent ús de les facultats que tinc atribuïdes,
  
ORDENE
  
Article 1. Espècies
  
Les espècies de peixos la pesca dels quals és permesa a les aigües continentals de la Comunitat Valenciana són:
  
- Anguila (Anguilla anguilla).
  
- Truita arc iris (Oncorhynchus mykiss).
  
- Truita comuna (Salmo trutta). Sols pesca sense mort.
  
- Lluç de riu (Esox lucius).
  
- Barb (Barbus sp).
  
- Carpa (Cyprinus carpio).
  
- Carpí roig (Carassius auratus).
  
- Tenca (Tinca tinca).
  
- Madrilla (Chondrostoma toxostoma).
  
- Bagra (Leuciscus cephalus).
  
- Llobarro (Dicentrarchus labrax).
  
- Mugílids: llissa vera, llissa calua, llissa de cap xiquet i llissa llobarrera (llisses incloses en les espècies Chelon labrosus, Liza ramada, Liza saliens i Mugil cephalus).
  
- Cranc de riu americà (Procambarus clarkii).
  
- Albor (Alburnus alburnus).
  
- Peix sol (Lepomis gibbosus).
  
Article 2
  
Les talles mínimes per a aquestes espècies s'indiquen a continuació, sense perjudici de les reglamentacions vigents a cada vedat.
  
S'entendrà per longitud en els peixos la distància existent des de l'extremitat anterior al cap fins al punt mitjà de la part posterior de l'aleta cabal o cua estesa.
  
 Espècies cm
  
 Anguila 25
  
 Truita arc iris 19
  
 Truita comuna Pesca sense mort
  
 Luci 40
  
 Barb 18
  
 Carpa 18
  
 Tenca 25
  
 Llobarro 25
  
 Perca americana o black-bass 25
  
 Mugílids 25
  
 Madrilla 12
  
 Resta de peixos 8
  
Tots aquells exemplars que es capturen de mida igual o inferior a l'establida s'hauran de restituir immediatament a l'aigua d'on van ser extrets.
  
Article 3. Limitacions i prohibicions de caràcter general
  
a) Xarxes. L'ús de xarxes és prohibit i només és autoritzable, amb caràcter excepcional, segons es preveu en la Llei 4/1989, de Conservació dels Espais Naturals i de la Flora i la Fauna Silvestres, i en la Llei de Pesca Fluvial.
  
b) Esquers. Queda prohibida la utilització dels tipus d'esquers següents: peixos vius, crancs vius o morts i ous de peix. En aigües declarades com a de truita, es prohibeix l'ús de massilles aromatitzades i l'asticot (o larves de la mosca de la carn), com també esquerar les aigües abans o durant la pesca.
  
c) Queda prohibida la pesca nocturna. Només es podrà fer en les aigües no de truita i en la modalitat tradicional per a captura d'anguila denominada molinà (pesca sense ham).
  
L'horari hàbil de pesca és el comprés entre una hora abans de l'eixida del sol fins una hora després de la seua posta, prenent les hores de l'eixida i l'ocàs de l'almanac.
  
Article 4. Vedats de pesca
  
A fi de protegir i fomentar la fauna ictiològica, durant aquesta temporada s'estableixen els vedats de pesca que s'especifiquen en l'annex II. Hi és totalment prohibida la captura de qualsevol espècie.
  
Article 5. Vedats
  
La llista de vedats de pesca s'indica en l'annex II. Per a practicar la pesca en aquests trams cal un permís especial, personal i intransferible. Les condicions específiques a què se subjecta la pesca en aquests vedats seran establides per les direccions territorials de la Conselleria de Medi Ambient corresponents.
  
Article 6. Pesca de la truita
  
1. El període hàbil d'aquesta temporada serà del tercer diumenge de març, dia 15, al 31 d'agost.
  
2. Els dies hàbils per a la pesca seran: dilluns, dijous, divendres, dissabtes, diumenges i festius.
  
3. D'acord amb l'article 18 de la Llei de Pesca Fluvial, es consideren aigües habitades per la truita, les detallades en els quadres de l'annex III. Hi regiran les condicions específiques que s'assenyalen en cada tram, a més d'aquelles que no s'hi indiquen, però que no siguen de caràcter general.
  
4. El nombre màxim de captures per pescador i dia serà de sis exemplars de truita arc iris a les zones lliures on estiga autoritzada. El nombre de captures autoritzades als vedats el determinarà la reglamentació específica vigent en cada vedat.
  
Atesa l'escassesa de truita comuna (Salmo trutta), durant aquesta temporada està prohibida la seua pesca, llevat d'aquelles zones on es practique la pesca sense mort.
  
5. Procediment de pesca i esquers. Per a la pesca en les zones de truita es prohibeixen totes les modalitats de pesca, excepte:
  
a) Pesca amb una sola canya, sense abandó.
  
b) Amb esquer de cullereta i mosca artificial, i, a més, ous de peix i fruita del temps per a ciprínids.
  
c) Cuc amb ham dels números 1 i 2, en aquells trams on estiga autoritzada.
  
d) Pesca sense mort amb mosca o cullereta i amb un sol ham, amb arpó o sense.
  
Article 7. Pesca de perca americana o black-bass (Micropterus salmoides)
  
1. El període hàbil per a aquesta temporada comprendrà tot l'any, amb l'obligatorietat de tornar amb vida a l'aigua totes les captures que es facen als embassaments artificials des del dia 1 d'abril fins al 31 de maig, pel fet de ser època de fresa i reproducció de l'espècie. Durant aquest període no es podran autoritzar concursos de pesca d'aquesta espècie.
  
2. El nombre màxim de captures per pescador i dia serà de sis exemplars.
  
3. Aquestes limitacions només són aplicables a aigües d'embassaments artificials.
  
Article 8
  
La resta d'espècies indicades en l'article 1 podran pescar-se amb canya durant tot l'any, fora dels trams declarats oficialment habitats per la truita, que es detallen en l'annex III.
  
Article 9. Cranc de riu
  
Les espècies de cranc que es permet de pescar són el cranc de riu americà (Procambarus clarkii) durant tot l'any sense limitació de grandària ni de nombre d'exemplars. S'hi podran utilitzar un màxim de vuit salabrets.
  
Article 10. Indemnitzacions
  
A l'efecte d'exigir l'oportuna indemnització pels exemplars pescats il·legalment al territori de la Comunitat Valenciana, en l'annex IV es fixa el barem de valoració de les distintes espècies piscícoles.
  
Article 11
  
S'autoritzen les direccions territorials de la Conselleria de Medi Ambient perquè modifiquen els períodes, les zones hàbils de pesca i el nombre de captures, i perquè establisquen vedes temporals com a conseqüència de les condicions biològiques de les masses d'aigua, repoblacions o circumstàncies meteorològiques adverses, com també per incrementar les talles mínimes de captura.
  
Article 12. Concursos i competicions de pesca
  
Per a la realització de concursos i competicions de pesca serà preceptiva l'autorització de les direccions territorials de la Conselleria de Medi Ambient, les quals podran realitzar modificacions excepcionals de la normativa establida en aquesta ordre pel que fa a esquer, talles, quotes i dies hàbils.
  
Els concursos i competicions seran tramitats per la Federació de Pesca, que haurà de presentar un calendari als serveis territorials de la Conselleria de Medi Ambient abans del 15 de març de 1998.
  
Article 13
  
Es consideren com aigües embassades aquelles que coincidisquen amb l'àrea inundable en situació de màxima capacitat de la pressa o l'embassament.
  
Article 14
  
Les prohibicions i limitacions generals no recollides en aquesta ordre es regiran pel que disposen la Llei de Pesca Fluvial, el reglament que la desplega, i per la Llei 4/1989, de 27 de març, i el Reial Decret 1095/1989, de 8 de setembre. La pesca de l'angula es regirà per la normativa pròpia.
  
DISPOSICIÓ FINAL
  
Aquesta ordre entrarà en vigor el dia de la seua publicació en el Diari Oficial de la Generalitat Valenciana.
  
València, 19 de gener de 1998
  
El conseller de Medi Ambient,
  
JOSÉ MANUEL CASTELLÁ ALMIÑANA
  
ANNEX I
  
Vedats
  
Província Riu Tram
  
Castelló Villahermosa Desde la seua entrada en la província de Castelló fins al pont de la carretera entre Villahermosa del Río i Cortes de Arenoso
  
Castelló Palància Des del seu naixement fins al límit superior del vedat de Bejís
  
Castelló Sénia Des del naixement fins a l'estació de cabal
  
València Xúquer Al seu pas pel municipi de Cullera, 2.000 m entre totes dues vores per a la compatibilitat amb l'activitat i el trànsit portuari.
  
València Ebrón Des del pont de la Central de Castielfabib fins a la presa inclusivament de la piscifactoria de Torrebaja.
  
València Ebrón Canal de derivació de la piscifactoria de Torrebaja.
  
València Vallanca Des del seu naixement fins a la desembocadura.
  
València Reatillo Des del límit del terme de Sot de Chera i Chulilla fins a la seua confluència amb el riu Túria.
  
Alacant Algar Des del seu naixement fins a la seua confluència amb el Guadalest.
  
Alacant Barranc de l'Encantada Des del seu naixement fins a la seua confluència amb el riu Serpis.
  
ANNEX II
  
Vedats de pesca
  
Vedes de truita
  
Denominació Riu km
  
1. Bejís Palància 3,1
  
2. Teresa Palància 4,2
  
3. Segorbe Palància 6,0
  
4. Benagés Villahermosa 5
  
5. Cedraman Villahermosa 2,8
  
6. Ludiente Villahermosa 6,0
  
7. Retorno Cabriel 2,5
  
8. Túria Túria 8,5
  
9. Riba-roja Túria 6,0
  
 10. Fraile Fraile 4,5
  
 11. El Rincón de Ademuz Túria 4,2
  
 12. Vinalopó Vinalopó 1,5
  
 13. Chulilla Túria 3,2
  
 14. Buñol Buñol 3,0
  
 15. Beniarrés Serpis 8,0
  
Altres vedats: ciprínids, anguila i altres no salmònids
  
Denominació Riu o embassament km o ha
  
16. Bullent Bullent 7,3 km
  
17. Molinell Molinell 8,4 km
  
18. Estany Cullera 0,1 km
  
19. Riu Xúquer Xúquer 2,0 km
  
20. Cortes de Pallás Cortes II 403,6 ha
  
21. Fortaleny Xúquer 4,5 km
  
ANNEX III
  
Així mateix es consideren trams habitats per la truita, els últims 50 metres de tots els afluents a les aigües anteriorment detallades, on regiran les disposicions de caràcter general.
  
\* Els dilluns, dijous i divendres, la modalitat serà de pesca sense mort.
  
Així mateix, es consideren trams habitats per la truita els últims 50 metres de tots els afluents a les aigües anteriorment detallades, on regiran les disposicions de caràcter general
  
ANNEX IV
  
Barem de valoració per a espècies aqüícoles
  
Espècies protegides PTA/exemplar
  
Samaruc 10.000
  
Fartet 2.000
  
Tortugues 5.000
  
Altres espècies PTA/kg
  
Angula 30.000
  
 PTA/exemplar
  
Cranc autòcton 5.000
  
Anguila 1.000
  
Truita comuna 10.000
  
Truita arc iris 2.000
  
Qualsevol altra espècie


Còpia Permalink ELI